stanford-oval/wikipedia huggingface dataset:
פורשה 924
היסטוריה

הפורשה 924 החליפה את הפורשה 914 כמכונית הבסיסית ביותר של החברה, הייתה למכונית הראשונה של חברת פורשה בעלת מנוע קדמי, ומכונית הפורשה הראשונה אשר הייתה מקוררת מים. כמו כן, הייתה למכונית הפורשה הראשונה אשר הציעה תיבת הילוכים אוטומטית מלאה. מכונית ה-924 הייתה פרויקט משותף של פורשה, אאודי ופולקסווגן. המכונית הייתה בעלת מנוע אאודי, ובנוסף הורכבה במפעלה של חברת אאודי בעיר שטוטגרט.
הפורשה 924 יחד עם הפורשה 928 אשר הוצגה שנה לאחר מכן, סימנו שינוי משמעותי בתפיסתה של חברת פורשה, כאשר עד להצגתן מכוניות החברה כללו רק מנועי בוקסר מקוררי אוויר אחוריים או מרכזיים.
המכונית זכתה להצלחה רבה ועזרה לחברת פורשה לצאת ממשבר פיננסי, ובנוסף הניבה זרם מזומנים לחברה אשר הייתה זקוקה לו כדי להמשיך ולפתח את דגם הפורשה 911. הפורשה 924 אשר ייצורה נפסק בשנת 1988, הוחלפה לבסוף על ידי הפורשה 944.
דגמים > 924

דגם הפורשה 924 היה בעל מנוע 4 צילינדרים בנפח 1984 סמ"ק והספק של 125 כ"ס. המכונית האיצה מ-0 ל-100 קמ"ש ב-9.6 שניות והגיעה למהירות מרבית של 204 קמ"ש.
דגמים > 924S

בשנת 1987 הציגה פורשה את ה-924S. המכונית הייתה בעלת מנוע 4 צילינדרים בנפח 2479 סמ"ק אשר הספקו 150 כ"ס, ו-160 כ"ס בדגם של שנת 1988. המכונית האיצה מ-0 ל-100 קמ"ש ב-8.2 שניות והגיעה למהירות מרבית של 220 קמ"ש.
דגמים > 924 טורבו

בשנת 1981 הציגה פורשה את דגם ה-924 טורבו. המכונית הייתה בעלת מנוע ה-4 צילינדרים בנפח 1984 סמ"ק של דגם ה-924 הרגיל, אלא עם מגדש טורבו אשר העלה את ההספק ל-170 כ"ס. המכונית האיצה מ-0 ל-100 קמ"ש ב-7.8 שניות והגיעה למהירות מרבית של 225 קמ"ש.
דגמים > 924 קאררה GT

בשנת 1980 הציגה פורשה דגם נוסף ה-924 קאררה GT. המכונית הייתה בעלת מנוע ה-4 צילינדרים בנפח 1984 סמ"ק מוגדש הטורבו של דגם ה-924 טורבו, אלא עם הספק משופר ל-210 כ"ס. המכונית האיצה מ-0 ל-100 קמ"ש ב-6.9 שניות והגיעה למהירות מרבית של 240 קמ"ש.
דגמים > 924 קאררה GTS/GTR

דגמים חזקים במיוחד אשר הציגה פורשה ל-924 היו דגמי הקאררה GTS והקאררה GTR. דגמים אלו אשר היו דגמי מרוץ, פותחו על ידי פורשה בגרסאות חוקיות לכביש על מנת שיקבלו אישור להתחרות. על פי חוקי התאחדויות המרוצים, חובה על יצרן המבקש לשתף דגם מסוים במירוץ מכוניות, לפתח מספר נתון של גרסאות תקניות וחוקיות לכביש אשר יימכרו ללקוחות. ה-GTS וה-GTR היו בעלי מנוע 4 צילינדרים בנפח 1984 סמ"ק עם מגדש טורבו, אשר סיפק 245 כ"ס בדגם ה-GTS, ו-375 כ"ס בדגם ה-GTR. דגם ה-GTS האיץ מ-0 ל-100 קמ"ש ב-6.2 שניות והגיעה למהירות מרבית של 250 קמ"ש. לעומת 4.8 שניות ומהירות מרבית של 300 קמ"ש בדגם ה-GTS.
הערות שוליים

↑  History of the Porsche 924 Transaxle model by Deutsch Nine International Gmbh
| --- | --- |
בקרת זהויות :  NLI: 987007558636805171  GND: 4527212-8  LCCN: sh92002720 
פורשה 924 מאחור
מכונית המירוץ 924 קאררה GTR
פלייבק (ספר)

| --- | --- |

עטיפת הספר בהוצאת כתר, 2014.
 מידע כללי
 מאת:  ריימונד צ'נדלר 
 שפת המקור:  אנגלית 
 סוגה:  מתח, רומן
 הוצאה
 הוצאה:  הוטון מיפלין הארקורט, Hamish Hamilton 
 תאריך הוצאה:  1958 
 הוצאה בעברית
 הוצאה:  הוצאת כתר
 תאריך:  2014
 תרגום:  אסף שור
 מספר עמודים:  202
 סדרה
 ספר קודם:  שלום ולא להתראות 
 הספר הבא:  Poodle Springs 
 קישורים חיצוניים
 הספרייה הלאומית:  003721823
 
פלייבק (באנגלית: Playback) הוא רומן מאת ריימונד צ'נדלר, שיצא בשנת 1958. גיבור הספר הוא גיבורו הקבוע של צ'נדלר, הבלש הפרטי פיליפ מרלו ולשעבר חוקר במשרד התובע המחוזי של לוס אנג'לס.
עלילת הספר

עלילת הספר נפתחת כאשר הבלש הפרטי פיליפ מרלו נשכר ידי קלייד אומני, עורך דין מכובד, לעקוב אחרי בטי מייפילד, יפהפייה מסתורית הנמלטת ממשהו לתחנת רכבת. אומני מייצג לקוח המתעקש להישאר אנונימי ומסרב לחשוף את הסיבה לחקירה, מה שמעורר מיד את חשדו של הבלש. שני גברים נוספים עוקבים אחר אותה אישה, וגם הם לא מעוררים את חשדו של מרלו. החקירה מביאה את מרלו בעקבות היפהפייה המסתורית לעיירת הנופש "אזמרלדה", ולמשחק של שקרים וזהויות מתחלפות. מרלו נדרש לתמרן בין שתי חקירות ולהתמודד עם נבלים מסוגים שונים ובכלל זה שוטרים מושחתים, שיכורים, סחטנים ואנשי החברה הגבוהה של העיירה, המנסים למנוע את גילוי סודותיהם הכמוסים.
מרלו מתואר בספר כגבר קשוח, ציני וחד לשון, המתנגש לעיתים קרובות עם אנשי המשטרה המרובעים, פועל בסביבה העירונית המאוכלסת בלוס אנג'לס, ונע בין בתי פאר של לקוחות עשירים לבין הסמטאות האפלות בשולי הכרך. גובהו כמטר ושמונים והוא שוקל כשמונים וחמישה קילוגרם. הוא שותה ויסקי (בעיקר בורבון) וברנדי. אף כי הוא שותה כמויות גדולות של אלכוהול ואם זאת כמעט אף פעם אינו משתכר עד אובדן שליטה מלא או חלקי. למעשה האלכוהול לא מאט אותו כלל, רק מקהה את הכאב על מנת לאפשר לו להמשיך ללא לאות במרדף אחר פתרון התעלומה שלפניו. הוא לא בררן לגבי טיב המשקה שלו פרט לכך שיוגש בכוס אם כי גם את העיקרון הזה הוא מוכן לנטוש לעיתים עבור משקה הגון. הוא צלף הבקי היטב בשימוש באקדח וכן בעל מיומנות גבוהה בקרב מגע ואיגרוף.
הערות שוליים

↑  ריימונד צ'נדלר, השינה הגדולה, הוצאת כתר, שנת 2005, פרק 2 עמוד 11, "אני בן שלושים ושלוש, למדתי פעם במכללה ואני עדיין מסוגל לדבר אנגלית אם יש צורך. במקצוע שלי כמעט אין בכך צורך. עבדתי בעבר אצל מר ויילד, התובע המחוזי, כחוקר. החוקר הראשי שלו אדם בשם ברני אולס, התקשר אלי ואמר שאתה רוצה לפגוש אותי. אני לא נשוי כי אני לא אוהב נשות שוטרים".
↑  ריימונד צ'נדלר, "פלייבק", הוצאת כתר, שנת 2014, עמודים 98-99.
↑  ריימונד צ'נדלר, "פלייבק", הוצאת כתר, שנת 2014, עמוד 42.
עונת 2018/2019 בליגת האלופות בכדורסל

| --- | --- |

 תאריך התחלה:  20 בספטמבר 2018
 תאריך סיום:  5 במאי 2019
 מספר משתתפות:  55
 זוכה:  איטליה וירטוס בולוניה (זכייה ראשונה)
 סגנית:  ספרד טנריפה
 השחקן המצטיין:  ארצות הבריתמונטנגרו טייריס רייס, גרמניה ברוזה במברג
 → 2017/20182019/2020 ←
 
עונת 2018/2019 בליגת האלופות בכדורסל הייתה העונה השלישית של תחרות אירופית זו לקבוצות כדורסל היא אורגנה על ידי פיב"א אירופה.
המשחק הראשון התקיים ב-20 בספטמבר 2018 ומשחק הגמר התקיים ב-5 במאי 2019. בתחרות השתתפו 55 קבוצות.
הפיינל פור התקיים באנטוורפן, בלגיה ובמשחק הגמר של התחרות ניצחה וירטוס בולוניה וזכתה בגביע בפעם הראשונה בתולדות המועדון.
מתכונת התחרות

55 קבוצות שיחקו בתחרות, 26 בשלב הבתים ו-29 בשלבי המוקדמות שמתוכן רק 6 יעפילו לשלב הבתים. בשלב הבתים השתתפו 32 קבוצות שאורגנו ב-4 בתים. הקבוצות שסיימו במקומות 1–4 העפילו לפלייאוף, הקבוצות שסיימו במקומות 5-6 נשרו ליורופקאפ. משחקי הפלייאוף התקיימו בשיטת בית-חוץ בשלב שמינית ורבע הגמר. לאחר מכן התקיים אירוע פיינל פור, ובו חצי הגמר והגמר הוכרעו במשחק אחד.
מתכונת התחרות > הקבוצות

| שלב הבתים |
| --- | --- | --- | --- |
| צרפת לה-מאן (1) | יוון פרומיתאס פטרס (4) | ספרד טנריפה (8) | טורקיה בשיקטש (5) |
| צרפת שטרסבורג (3) | יוון א.א.ק. אתונה (5) | ספרד פואנלברדה (9) | בלגיה אוסטנדה (1) |
| צרפת דיז'ון באסקט (5) | איטליה רייר ונציה (1) | ישראל הפועל חולון (2) | לטביה ונטספילס (1) |
| גרמניה ריזן לודוויגסבורג (3) | איטליה אבלינו (5) | ישראל הפועל ירושלים (3) | פולין אנביל ולוצלאווק (1) |
| גרמניה ברוזה במברג (4) | איטליה וירטוס בולוניה (9) | ליטא נפטונאס קלייפדה (3) | סלובניה אולימפיה ליובליאנה (1) |
| גרמניה טלקום בון (5) | צ'כיה נימבורק (1) | ליטא לייטקבליס (4) |  |
| יוון פאוק סלוניקי (3) | צ'כיה אופבה (2) | טורקיה באנוויט (4) |  |
שלב המוקדמות השלישי
| צ'כיה פרדוביצה (3) | צרפת נאנטר 92 (7) | טורקיה סקריה (8) |  |
| ספרד UCAM מורסיה (10) | גרמניה מדי ביירוית (6) |  |  |
שלב המוקדמות הראשון
| בלגיה אנטוורפ ג'יינטס (2) | קפריסין א.א.ק. לרנקה (1) | יוון אריס סלוניקי (9) | הולנד דונר חרונינגן (1) |
| בלגיה ספירו שרלרואה (3) | דנמרק באקן ברס (1) | הונגריה סולנוקי אולאי (1) | פולין פולסקי צוקר טורון (3) |
| רוסיה אבטודור סראטוב (6) | ספרד אסטודיאנטס מדריד (11) | ישראל הפועל תל אביב (4) | פורטוגל פורטו (2) |
| רוסיה ניז'ני נובגורוד (7) | פינלנד קרהו (1) | איטליה פלקנסטרו קאנטו (7) | רומניה אוראדיה (1) |
| בלארוס צמוקי מינסק (1) | בריטניה לסטר ריידרס (1) | קוסובו סיגל פרישטינה (2) | שוודיה נורשפין דולפינס (1) |
| בולגריה לבסקי סופיה (1) | גאורגיה דינמו טביליסי (1) | ליטא שיאוליאי (2) | שווייץ פריבור אולימפיק (1) |
שלבי המוקדמות > שלב המוקדמות הראשון

| קבוצה א' | תוצאה | קבוצה ב' | משחק א' | משחק ב' |
| --- | --- | --- | --- | --- |
| בריטניה לסטר ריידרס | 161–193 | דנמרק באקן ברס | 77–90 | 84–103 |
| שווייץ פריבור אולימפיק | 167–165 | רוסיה אבטודור סראטוב | 89–89 | 78–76 |
| קפריסין א.א.ק. לרנקה | 128–159 | בלגיה אנטוורפ ג'יינטס | 74–83 | 54–76 |
| גאורגיה דינמו טביליסי | 118–182 | יוון אריס סלוניקי | 64–90 | 54–92 |
| שוודיה נורשפין דולפינס | 133–143 | ספרד אסטודיאנטס מדריד | 62–74 | 71–69 |
| פינלנד קרהו | 167–158 | רומניה אוראדיה | 87–84 | 80–74 |
| איטליה פלקנסטרו קאנטו | 159–139 | הונגריה סולנוקי אולאי | 69–68 | 90–71 |
| ישראל הפועל תל אביב | 135–146 | בלגיה ספירו שרלרואה | 76–73 | 59–73 |
| ליטא שיאוליאי | 144–170 | בולגריה לבסקי סופיה | 79–91 | 65–79 |
| פולין פולסקי צוקר טורון | 160–151 | בלארוס צמוקי מינסק | 87–61 | 73–90 |
| פורטוגל פורטו | 134–178 | רוסיה ניז'ני נובגורוד | 85–86 | 49–92 |
| קוסובו סיגל פרישטינה | 139–144 | הולנדדונר חרונינגן | 84–64 | 55–80 |
שלבי המוקדמות > שלב המוקדמות השני

| קבוצה א' | תוצאה | קבוצה ב' | משחק א' | משחק ב' |
| --- | --- | --- | --- | --- |
| איטליה פלקנסטרו קאנטו | 170–184 | בלגיה אנטוורפ ג'יינטס | 76–84 | 94–100 |
| פולין פולסקי צוקר טורון | 144–137 | ספרד אסטודיאנטס מדריד | 60–68 | 84–69 |
| בולגריה לבסקי סופיה | 167–181 | פינלנד קרהו | 88–93 | 79–88 |
| בלגיה ספירו שרלרואה | 133–130 | דנמרק באקן ברס | 59–61 | 74–69 |
| רוסיה ניז'ני נובגורוד | 125–116 | יוון אריס סלוניקי | 63–65 | 62–51 |
| הולנד דונר חרונינגן | 144–151 | שווייץ פריבור אולימפיק | 67–72 | 77–79 |
שלבי המוקדמות > שלב המוקדמות השלישי

| קבוצה א' | תוצאה | קבוצה ב' | משחק א' | משחק ב' |
| --- | --- | --- | --- | --- |
| שווייץ פריבור אולימפיק | 163–137 | טורקיה סקריה | 87–85 | 76–52 |
| פינלנד קרהו | 112–182 | צרפת נאנטר 92 | 54–91 | 58–91 |
| בלגיה ספירו שרלרואה | 144–149 | ספרד UCAM מורסיה | 62–71 | 82–78 |
| רוסיה ניז'ני נובגורוד | 177–141 | צ'כיה פרדוביצה | 92–84 | 85–57 |
| פולין פולסקי צוקר טורון | 146–159 | גרמניה מדי ביירוית | 73–73 | 73–86 |
שלב הבתים

32 הקבוצות חולקו ל-4 בתים של 8 קבוצות
שלב הבתים > בית א'

|  | קבוצה | משחקים | ניצחונות | הפסדים | סלי זכות | סלי חובה | הפרש | נקודות | הערות |
| --- | --- | --- | --- | --- | --- | --- | --- | --- | --- |
| 1. | ספרד UCAM מורסיה | 14 | 13 | 1 | 1080 | 945 | 135+ | 27 | מעפילות לשמינית הגמר |
| 2. | טורקיה באנוויט | 14 | 9 | 5 | 1149 | 1073 | 76+ | 23 | מעפילות לשמינית הגמר |
| 3. | רוסיה ניז'ני נובגורוד | 14 | 7 | 7 | 1117 | 1077 | 40+ | 21 | מעפילות לשמינית הגמר |
| 4. | צרפת לה-מאן | 14 | 7 | 7 | 1057 | 1066 | 9- | 21 | מעפילות לשמינית הגמר |
| 5. | איטליה אבלינו | 14 | 7 | 7 | 1160 | 1177 | 17- | 21 | מעפילות ליורופקאפ |
| 6. | לטביה ונטספילס | 14 | 6 | 8 | 1142 | 1178 | 36- | 20 | מעפילות ליורופקאפ |
| 7. | פולין אנביל ולוצלאווק | 14 | 4 | 10 | 1103 | 1164 | 61- | 18 |  |
| 8. | גרמניה ריזן לודוויגסבורג | 14 | 3 | 11 | 1035 | 1163 | 128- | 17 |  |
שלב הבתים > בית ב'

|  | קבוצה | משחקים | ניצחונות | הפסדים | סלי זכות | סלי חובה | הפרש | נקודות | הערות |
| --- | --- | --- | --- | --- | --- | --- | --- | --- | --- |
| 1. | ספרד טנריפה | 14 | 12 | 2 | 1164 | 945 | 219+ | 26 | מעפילות לשמינית הגמר |
| 2. | איטליה רייר ונציה | 14 | 10 | 4 | 1170 | 1096 | 74+ | 24 | מעפילות לשמינית הגמר |
| 3. | צרפת נאנטר 92 | 14 | 8 | 6 | 1159 | 1046 | 113+ | 22 | מעפילות לשמינית הגמר |
| 4. | יוון פאוק סלוניקי | 14 | 8 | 6 | 1127 | 1036 | 91+ | 22 | מעפילות לשמינית הגמר |
| 5. | ישראל הפועל חולון | 14 | 7 | 7 | 1145 | 1117 | 28+ | 21 | מעפילות ליורופקאפ |
| 6. | גרמניה טלקום בון | 14 | 6 | 8 | 1120 | 1181 | 61- | 20 | מעפילות ליורופקאפ |
| 7. | שווייץ פריבור אולימפיק | 14 | 3 | 11 | 1057 | 1184 | 127- | 17 |  |
| 8. | צ'כיה אופבה | 14 | 2 | 12 | 952 | 1289 | 337- | 16 |  |
שלב הבתים > בית ג'

|  | קבוצה | משחקים | ניצחונות | הפסדים | סלי זכות | סלי חובה | הפרש | נקודות | הערות |
| --- | --- | --- | --- | --- | --- | --- | --- | --- | --- |
| 1. | יוון א.א.ק. אתונה | 14 | 12 | 2 | 1133 | 1034 | 99+ | 26 | מעפילות לשמינית הגמר |
| 2. | ישראל הפועל ירושלים | 14 | 12 | 2 | 1265 | 1093 | 172+ | 26 | מעפילות לשמינית הגמר |
| 3. | גרמניה ברוזה במברג | 14 | 9 | 5 | 1152 | 1136 | 16+ | 23 | מעפילות לשמינית הגמר |
| 4. | בלגיה אנטוורפ ג'יינטס | 14 | 7 | 7 | 1120 | 1099 | 21+ | 21 | מעפילות לשמינית הגמר |
| 5. | ליטא לייטקבליס | 14 | 5 | 9 | 1073 | 1107 | 34- | 19 | מעפילות ליורופקאפ |
| 6. | צרפת דיז'ון באסקט | 14 | 4 | 10 | 1058 | 1118 | 60- | 18 | מעפילות ליורופקאפ |
| 7. | צ'כיה נימבורק | 14 | 4 | 10 | 1097 | 1183 | 86- | 18 |  |
| 8. | ספרד פואנלברדה | 14 | 3 | 11 | 1082 | 1210 | 128- | 17 |  |
שלב הבתים > בית ד'

|  | קבוצה | משחקים | ניצחונות | הפסדים | סלי זכות | סלי חובה | הפרש | נקודות | הערות |
| --- | --- | --- | --- | --- | --- | --- | --- | --- | --- |
| 1. | איטליה וירטוס בולוניה | 14 | 10 | 4 | 1203 | 1099 | 104+ | 24 | מעפילות לשמינית הגמר |
| 2. | טורקיה בשיקטש | 14 | 9 | 5 | 1089 | 1064 | 25+ | 23 | מעפילות לשמינית הגמר |
| 3. | ליטא נפטונאס קלייפדה | 14 | 8 | 6 | 1166 | 1130 | 36+ | 22 | מעפילות לשמינית הגמר |
| 4. | יוון פרומיתאס פטרס | 14 | 8 | 6 | 1143 | 1150 | 7- | 22 | מעפילות לשמינית הגמר |
| 5. | צרפת שטרסבורג | 14 | 8 | 6 | 1090 | 1085 | 5+ | 22 | מעפילות ליורופקאפ |
| 6. | בלגיה אוסטנדה | 14 | 7 | 7 | 1071 | 1119 | 48- | 21 | מעפילות ליורופקאפ |
| 7. | גרמניה מדי ביירוית | 14 | 5 | 9 | 1084 | 1092 | 8- | 19 |  |
| 8. | סלובניה אולימפיה ליובליאנה | 14 | 1 | 13 | 1049 | 1156 | 107- | 15 |  |
שלבי הגמר > שמינית הגמר

| קבוצה א' | תוצאה | קבוצה ב' | משחק א' | משחק ב' |
| --- | --- | --- | --- | --- |
| צרפת נאנטר 92 | 119-130 | טורקיה בשיקטש | 59-68 | 60-62 |
| צרפת לה-מאן | 155-132 | איטליה וירטוס בולוניה | 74-74 | 81-58 |
| גרמניה ברוזה במברג | 164-169 | טורקיה באנוויט | 79-81 | 85-88 |
| יוון פאוק סלוניקי | 146-138 | יוון א.א.ק. אתונה | 84-75 | 62-63 |
| ליטא נפטונאס קלייפדה | 170-138 | ישראל הפועל ירושלים | 86-74 | 84-64 |
| יוון פרומיתאס פטרס | 136-126 | ספרד טנריפה | 57-69 | 79-57 |
| רוסיה ניז'ני נובגורוד | 156-161 | איטליה רייר ונציה | 72-95 | 84-66 |
| בלגיה אנטוורפ ג'יינטס | 145-152 | ספרד UCAM מורסיה | 67-75 | 78-77 |
שלבי הגמר > רבע הגמר, חצי הגמר, הקרב על מקום 3 והגמר

הפיינל פור שוחק ב-אנטוורפן, בלגיה מה-3 במאי עד ה-5 במאי 2019.
| 0 | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 | 19 |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|   | רבע הגמר | רבע הגמר | רבע הגמר | רבע הגמר | רבע הגמר |  |  | חצי הגמר | חצי הגמר | חצי הגמר | חצי הגמר | חצי הגמר |  |  | משחק הגמר | משחק הגמר | משחק הגמר | משחק הגמר | משחק הגמר |
 
|   |   צרפת נאנטר 92 |   צרפת נאנטר 92 | 83 | 58 | 141 |   |  |  |  |  |  |  |  |  |  |  |  |  |  |
|  |   איטליה וירטוס בולוניה |   איטליה וירטוס בולוניה | 75 | 73 | 148 |   |  |  |  |  |  |  |  |  |  |  |  |  |  |
|  |   איטליה וירטוס בולוניה |   איטליה וירטוס בולוניה | 75 | 73 | 148 |   |   |   איטליה וירטוס בולוניה |   איטליה וירטוס בולוניה | 67 |  |  |   |  |  |  |  |  |  |
|  |  |  |  |  |  |   |   |   איטליה וירטוס בולוניה |   איטליה וירטוס בולוניה | 67 |  |  |   |  |  |  |  |  |  |
|  |  |  |  |  |  |   |   |   גרמניה ברוזה במברג |   גרמניה ברוזה במברג | 50 |  |  |   |  |  |  |  |  |  |
|  |   גרמניה ברוזה במברג |   גרמניה ברוזה במברג | 71 | 67 | 138 |   |   |   גרמניה ברוזה במברג |   גרמניה ברוזה במברג | 50 |  |  |   |  |  |  |  |  |  |
|  |   גרמניה ברוזה במברג |   גרמניה ברוזה במברג | 71 | 67 | 138 |   |  |  |  |  |  |  |   |  |  |  |  |  |  |
|   |   יוון א.א.ק. אתונה |   יוון א.א.ק. אתונה | 67 | 69 | 136 |   |  |  |  |  |  |  |   |  |  |  |  |  |  |
|  |  |   |   |   |   |   |   |   |   |   |   |   |   |   |   איטליה וירטוס בולוניה |   איטליה וירטוס בולוניה | 73 |  |  |
|  |  |   |   |   |   |   |   |   |   |   |   |   |   |   |   ספרד טנריפה |   ספרד טנריפה | 61 |  |  |
|   |   ישראל הפועל ירושלים |   ישראל הפועל ירושלים | 75 | 64 | 139 |   |  |  |  |  |  |  |   |  |  |  |  |  |  |
|  |   ספרד טנריפה |   ספרד טנריפה | 73 | 81 | 154 |   |  |  |  |  |  |  |   |  |  |  |  |  |  |
|  |   ספרד טנריפה |   ספרד טנריפה | 73 | 81 | 154 |   |   |   ספרד טנריפה |   ספרד טנריפה | 70 |   |   |   |  |  |  |  |  |  |
|  |  |  |  |  |  |   |   |   ספרד טנריפה |   ספרד טנריפה | 70 |   |   |   |  |  |  |  |  |  |
|  |  |  |  |  |  |   |   |   בלגיה אנטוורפ ג'יינטס |   בלגיה אנטוורפ ג'יינטס | 54 |   |   |   | משחק על המקום השלישי | משחק על המקום השלישי | משחק על המקום השלישי | משחק על המקום השלישי |  |  |
|  |   רוסיה ניז'ני נובגורוד |   רוסיה ניז'ני נובגורוד | 68 | 61 | 129 |   |   |   בלגיה אנטוורפ ג'יינטס |   בלגיה אנטוורפ ג'יינטס | 54 |   |   |   |  |  |  |  |  |  |
|  |   רוסיה ניז'ני נובגורוד |   רוסיה ניז'ני נובגורוד | 68 | 61 | 129 |   |  |  |  |  |  |  |  |  |  |  |  |  |  |
|   |   בלגיה אנטוורפ ג'יינטס |   בלגיה אנטוורפ ג'יינטס | 83 | 66 | 149 |   |   |   |   |   |   |   |   |   |  |  גרמניה ברוזה במברג | 58 |   |   |
|   |   |   |   |   |   |   |   |   |   |   |   |   |   |   |  |  בלגיה אנטוורפ ג'יינטס | 72 |   |   |
משחק הגמר

| 0 | 1 | 2 | 3 | 4 |
| --- | --- | --- | --- | --- |
| 5 במאי 2019 | איטליה וירטוס בולוניה | 61:73 | ספרד טנריפה | ספורטפאלאס, אנטוורפן, פלנדריה, בלגיה בלגיה צופים: 16,437 שיפוט: יוהאן רוסו (צרפת),  מרטיוש קוזלובסקיס (לטביה),  גאורגיוס פורסאנידיס (גרמניה) |
| 5 במאי 2019 | ארצות הברית קווין פאנטר (26) |  | ארצות הברית טים אברומטיס (18) | ספורטפאלאס, אנטוורפן, פלנדריה, בלגיה בלגיה צופים: 16,437 שיפוט: יוהאן רוסו (צרפת),  מרטיוש קוזלובסקיס (לטביה),  גאורגיוס פורסאנידיס (גרמניה) |
קבוצות ישראליות בתחרות

הפועל חולון סיימה במקום החמישי בבית ב' ונשרה ליורופקאפ. הפועל ירושלים השתתפה בתחרות בפעם הראשונה בתולדותיה, סיימה במקום השני בבית ג' והודחה ברבע הגמר על ידי טנריפה. הפועל תל אביב השתתפה במוקדמות אך לא העפילה לשלב הבתים.
פלאוזואולוגיה

מאובני איכתיוזאורוס
פלאוזואולוגיה (מיוונית: פלאו (παλαιός) ישן, זוֹאוֹן (ζώον) "חיה", לוגיה (λογία) "תורה") הוא המדע העוסק בחקר בעלי חיים מאובנים, ענף משנה של פלאונטולוגיה. ענף זה כולל את חקר הדינוזאורים וייצורים פרה-היסטוריים אחרים.
פורשה 918 ספיידר

| --- | --- |

 מאפיינים כלליים
 יצרן:  פורשה
 שנות ייצור:  2013 – 2015
 יחידות שיוצרו:  918 יחידות
 הרכבה:  גרמניה גרמניה
 מודל קודם:  פורשה קאררה GT
 סיווג:  מכונית-על
 מרכב:  רודסטר בעלת שתי דלתות
 אורך:  4,497 מ"מ
 רוחב:  1,928 מ"מ
 גובה:  1,091 מ"מ
 משקל:  1,490 ק"ג
 בסיס גלגלים:  2,650 מ"מ
 מפרט טכני
 מנוע:  מנוע בנזין 
 הנעה היברידית:  מערכת הנעה היברידית פלאג-אין המשלבת בין מנוע בנזין V8 צילינדרים בנפח 4.6 ליטר המספק  608 כ"ס ב-8,500 סל"ד ומומנט מרבי של 55.1 קג"מ ב-6,700 סל"ד לשני מנועים חשמליים המספקים יחד 287 כ"ס, שלושת המנועים מספקים יחד 880 כ"ס ומומנט מרבי של בין 93.5-135 קג"מ.
 הילוכים:  תיבת הילוכים רובוטית כפולת מצמדים בעלת שבעה הילוכים
 מהירות מרבית:  345 קמ"ש (214 מייל לשעה)
 תאוצה:  2.6 שניות
 צריכת דלק:  32.2 ק"מ לליטר
 סוללה:  סוללת יוני ליתיום בקיבולת 6.8 קוט"ש
 טווח נסיעה:  32 ק"מ
 מעצב:  מיכאל מאור
 צריכת אנרגיה:  12.7 קוט"ש לכל 100 ק"מ
 
פורשה 918 ספיידר היא מכונית-על היברידית פלאג-אין במרכב רודסטר, בעלת שני מקומות ישיבה, שיוצרה על ידי פורשה בין השנים 2013 ל-2015. היא הוצגה ב-10 בספטמבר 2013 בתערוכת הרכב הבינלאומית של פרנקפורט.
היסטוריה

המכונית הוצגה לראשונה כדגם קונספט בשנת 2010 בתערוכת המכוניות בז'נבה. הפורשה 918 קונספט אשר הוצגה הייתה בעלת מנוע V8 מרכזי בנפח 3.8 ליטרים בהספק של 500 כוח סוס. מנוע זה פותח ממנוע מכונית האבטיפוס RS ספיידר, מכונית מרוץ 24 השעות של לה מאן של פורשה. לצד מנוע זה שכנו שלושה מנועים חשמליים אשר סיפקו 218 כ"ס נוספים. בסה"כ הספק מכונית הקונספט עמד על 718 כ"ס.
בספטמבר 2013 הציגה פורשה בתערוכת הרכב בפרנקפורט את דגם היצור הרשמי.
עיצוב ומרכב

העיצוב ספורטיבי ויוקרתי, חיצונים הדגם יותר ספורטיבי ומעוצב כיאה למכונית-על, פנים המכונית ספורטיבי עם מושבי ספורט אך גם יוקרתי כשאר רכבי פורשה.
מרכב המכונית מסוג מונוקוק עשוי סיבי פחמן וכן מתכות קלות כמו מגנזיום ואלומיניום. אלה תורמים להפחתת משקל המכונית, שהוא 1,490 קילוגרם (כולל נוזלים). חלוקת משקל המכונית הנה 57 אחוזים בחלק הקדמי לעומת 47 אחוזים בחלק האחורי, אופטימלית בסיוע ליצירת מרכז כובד נמוך. עקב עיצובה הספורטיבי של המכונית אחד מן האתגרים ההנדסיים ביצירת חלוקת משקל זאת היה שינוי זווית התקנת תיבת ההילוכים הגדולה ב-180 מעלות לאורך הציר, כאשר בפשטות ניתן לומר כי תיבת ההילוכים הותקנה בכיוון הפוך מהתקנת תיבה טיפוסית.
מפרט טכני

מערכת הנעה היברידית פלאג-אין המשלבת בין מנוע בנזין V8 צילינדרים בנפח 4.6 ליטר המספק  608 כ"ס ב-8,500 סל"ד ומומנט מרבי של 55.1 קג"מ ב-6,700 סל"ד לשני מנועים חשמליים המספקים יחד 287 כ"ס, שלושת המנועים מספקים יחד 880 כ"ס ומומנט מרבי של בין 93.5-135 קג"מ. תיבת הילוכים רובוטית כפולת מצמדים בעלת שבעה הילוכים. נתון התאוצה מ-0 ל-100 קמ"ש עומד על 2.6 שניות ומ-0 ל-200 קמ"ש בתוך 7.2 שניות ומ-0 ל-300 קמ"ש בתוך 19.9 שניות. המהירות המרבית עומדת על 345 קמ"ש אך בדיקות שנעשו הוכיחו כי מהירות השיא היא 351 קמ"ש. בבדיקה עצמאית של עיתון הרכב Car and Driver's הפורשה 918 ספיידר האיצה מ-0 ל-100 קמ"ש ב 2.2 שניות, נתון ההופך אותה למכונית הסדרתית המהירה ביותר בעולם אשר נבדקה, ה-918 גם גמעה רבע מייל ב-9.8 שניות. נוסף על כך מגזין Motor Trend's ביצע גם הוא בדיקות האצה למכונית וציין כי ה-918 ספיידר היא המכונית המהירה ביותר בתאוצה מ-0 ל-100 קמ"ש אשר נבדקה על ידם מעולם.
מערכת אחסון האנרגיה של המכונית היא סוללת יוני ליתיום 312 תאים נוזל מקורר, 6.8 קילו ואט-שעה הממוקמת מאחרי תא הנוסעים. סוללה זו נטענת בנוסף גם על ידי בלימה חוזרת של המכונית ועל ידי תפוקת אנרגיה עודפת מהמנוע. טעינת הסוללה אורכת כשבע שעות על ידי המטען האוניברסלי פורשה המתחבר לשקע חשמל ביתי אופייני, וכשעתיים של טעינה על ידי מטען ייעודי בתפוקה של 240 וולט. כמו כן באפשרות מנוע ה-V8 לטעון סוללה ריקה לגמרי תמורת שני ליטרים של בנזין.
הפורשה 918 ספיידר פולטת רק 79 גרם של פחמן דו-חמצני לכל קילומטר, פחות ממחצית הכמות אשר פולטת מכונית משפחתית ממוצעת. צריכת הדלק היא כ-3.5 ליטרים למאה ק"מ בנסיעה משולבת חשמל, וכ-11 ליטרים למאה ק"מ על ידי שימוש במנוע הבנזין בלבד.
ל-918 חמישה מצבי הנעה אפשריים: מצב E-Drive (הנעה חשמלית) המאפשר למכונית לנוע על ידי כוח הסוללה בלבד, המספקת כוח אל המנועים החשמליים לטווח נסיעה של עד 29 קילומטר (הנתון אשר נבחן ואושר על ידי הסוכנות להגנת הסביבה של ארצות הברית הוא 19 ק"מ), ומהירות שיא של כ-150 קמ"ש. בנוסף לארבעה מצבים משולבים (רגיל, ספורט, מרוץ ומרוץ הייבריד) בין מנוע הבנזין לצמד מנועיו החשמליים. המצבים השונים מאפשרים לבחור בין חיסכון בדלק, לביצועים משופרים. טווח הנסיעה הכולל עם מכל דלק מלא וסוללה טעונה במלואה הוא 680 קילומטר.
מערכת היגוי הכוח של המכונית הנה אלקטרו-מכנית עם יחס משתנה בין 16.6:1 במרכז ל-12.25:1 בנעילה מלאה. בדומה לדגמי ה-GT3 והטורבו של הפורשה 911 לפורשה 918 מערכת היגוי אחורי המסייעת בשיפור היכולת הדינמית של המכונית. מערכת זו עושה שימוש במנועים מכניים-חשמליים הנמצאים בכל אחד מן הגלגלים האחוריים, ומאפשרת התאמה ושינוי בזווית הפנייה של הגלגלים האחוריים בטווח של עד 3 מעלות לכל כיוון בהתבסס על מהירות הנסיעה של המכונית. במהירויות נמוכות הגלגלים פונים בכיוון ההפוך לגלגלים הקדמיים ובכך מסייעים בהקטנת רדיוס הסיבוב בתנועה עירונית, כאשר במהירויות גבוהות הגלגלים האחוריים פונים בכיוון זהה לגלגלים הקדמיים ובכך מסייעים בזריזות ובשיפור יציבות המכונית במהלך ביצועי פניות חדות.
לפורשה 918 מערכת מתלים אדפיטיביים ומערכת הבלימה של המכונית היא אלקטרו-מכנית.
שיווק וייצור

גרסת הייצור הסופית של המכונית הוצגה בספטמבר 2013 בתערוכת המכוניות בפרנקפורט. פיתוח המכונית בוצע במרכז המחקר והפיתוח של פורשה בעיירה וייזאך בבאדן-וירטמברג, כאשר ייצור והרכבת המכונית בוצע בעיר צופנהאוזן בפרברי שטוטגרט שם גם שוכן מטה החברה הראשי. תהליך יצור ה-918 ספיידר החל בספטמבר 2013 ופסק ביוני 2015 לאחר כמות מוגבלת מראש של 918 יחידות בלבד אשר יוצרו ונמכרו כשנת המודל 2014. מלאי המכונית אזל בדצמבר 2014 לאחר שכל 918 היחידות נמכרו. המכירות בארצות הברית החלו ביוני 2014 כאשר מחירה ההתחלתי של המכונית היה כ-847,000 דולר אמריקני. רוב ההזמנות בוצעו בארצות הברית עם 297 יחידות, אחריה גרמניה וסין עם כ-100 הזמנות, 9 יחידות בשווייץ, 6 בהולנד, 5 יחידות בקנדה ו-4 בשוודיה.
נורבורגרינג

בספטמבר 2013 פרסמה פורשה הודעה רשמית כי נהג המרוצים של החברה מארק ליב הקיף במכונית הפורשה 918 עם חבילת הספורט וייזאך את מקטע הנורדשלייפה (22.8 ק"מ) בנורבורגרינג בזמן שיא של 6:57 דקות, נתון זה הוא הפחתת השיא הקודם ב-14 שניות והוא המהיר ביותר אשר הושג בנורדשלייפה על ידי מכונית חוקית לנהיגה בכבישים ציבוריים. כמו כן הפורשה 918 היא המכונית החוקית לכביש הראשונה אשר ירדה מתחת למחסום 7 הדקות במסלול הנורדשלייפה.